turjo4nis/wikipedia-bn-dump-20250701 huggingface dataset:
বীরেন্দ্র সূত্রধর

বীরেন্দ্র সূত্রধর হলেন একজন ভাষা আন্দোলনকারী ও ভাষা শহীদ। তিনি ১৯৬১ সালের ১৯ মে আসামের বরাক উপত্যকায় বাংলা ভাষা আন্দোলনে যোগ দেন বাংলা ভাষাকে আসামের সরকারী ভাষার মর্যাদার অধিকারে। এই আন্দোলন চলাকালীন ১৯ মে প্যারামিলিটারির বন্দুকের থেকে ছোড়া গুলিতে আহত হয়ে হাসপাতালে ভর্তি হন। এর পর ২৪ ঘণ্টার মধ্যে ১৯৬১ সালের ২০ মে মৃত্যুবরণ করে।

আরও দেখুন 
 বরাক উপত্যকার বাংলা ভাষার আন্দোলন

তথ্যসূত্র

বহিঃসংযোগ 
 
 

১৯৩৭-এ জন্ম
পূর্ববঙ্গে জন্ম
১৯৬১-এ মৃত্যু
সিলেট জেলার ব্যক্তি
বাঙালি হিন্দু
বাংলা ভাষা আন্দোলনে শহীদ
গোলনা ইউনিয়ন

গোলনা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৩৬। নীলফামারী জেলার দ্বিতীয় বৃহত্তম সেচ প্রকল্প বুড়ি তিস্তা ব্যারেজ এ ইউনিয়নে অবস্থিত।

ইতিহাস

ভৌগোলিক অবস্থান ও আয়তন 
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ৩০.৫ বর্গকিলোমিটার। এর উত্তরে ডিমলা উপজেলার ডিমলা সদর ইউনিয়ন, পূর্বে বালাগ্রাম ইউনিয়ন, দক্ষিণে কাঁঠালী ও মীরগঞ্জ ইউনিয়ন এবং পশ্চিমে ধর্মপাল ইউনিয়ন অবস্থিত। ইউনিয়নের উত্তর সীমানা বরাবর উত্তর পশ্চিম হতে দক্ষিণ পূর্ব দিকে বুড়ি তিস্তা নদী বয়ে গেছে।

প্রশাসনিক এলাকা 
গোলনা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী গোলনা ইউনিয়নের মোট জনসংখ্যা ছিল ২৬৫২২ জন, যার মধ্যে পুরুষ হল ১৩৪৮৮ জন এবং নারী হল ১৩০৩৪ জন।

শিক্ষা ও সংস্কৃতি 
গোলনা ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪২.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
গোলনা ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন

জলঢাকা উপজেলার ইউনিয়ন
কৈমারী ইউনিয়ন

কৈমারী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫১।

ইতিহাস 
কৈমারীর নামকরণ ইতিহাস অতিপ্রাচীন ইতিহাস। কেউ কেউ বলে এই এলাকায় প্রচুর পরিমানে দেশি কৈ মাছ পাওয়া যায় বলে এর নাম হয়েছে কৈমারী। সঠিক ইতিহাস থেকে জানা যায় যে কৈমারীর পূবনাম ছিল মন্জুরনগড়।

ভৌগোলিক অবস্থান ও আয়তন 
জলঢাকা উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৩৪.৬ বর্গকিলোমিটার। এর উত্তর সীমানা জলঢাকা পৌরসভা ও শৌলমারী ইউনিয়নের সাথে, পূর্ব সীমানা লালমনিরহাট জেলার কালীগঞ্জ উপজেলার সাথে, দক্ষিণ সীমানা কিশোরগঞ্জ উপজেলার সাথে এবং পশ্চিম সীমানা খুটামারা ইউনিয়নের সাথে। ইউনিয়নের পূর্ব দিক দিয়ে তিস্তা নদী প্রবাহিত হয়েছে।

প্রশাসনিক এলাকা 
কৈমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১নং  ওয়ার্ড: চেংমারী।
২নং ওয়ার্ড: বিন্যাকুরি ।
৩নং ওয়ার্ড: গাবরোল।
৪নং ওয়ার্ড: বালাপাড়া।
৫নং ওয়ার্ড: কৈমারী সদর।
৬নং ওয়ার্ড: মৌয়ামারী।
৭নং ওয়ার্ড: তালুকবদি।
৮নং ওয়ার্ড: মৌজাশৌলমারী।
৯নং ওয়ার্ড: হারাগাছ বানপাড়া।

জনসংখ্যা 
২০১১ সালের আদমশুমারি অনুযায়ী কৈমারী ইউনিয়নের মোট জনসংখ্যা ছিল ৪০৩৩৭ জন, যার মধ্যে পুরুষ হল ২০০৩৯ জন এবং নারী হল ২০৩১৮ জন।

শিক্ষা ও সংস্কৃতি 
কৈমারী ইউনিয়নের গড় সাক্ষরতা হার ৪৭.৪%। তার মধ্যে নারী শিক্ষার হার ৪৩.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃবালাপাড়া বালিকা উচ্চ মাধ্যমিক বিদ্যালয়, বালাপাড়া দারুস সালাম দাখিল মাদ্রাসা, কৈমারি স্কুল অ্যান্ড কলেজ, বিন্যাকুরি বি:সি সরকার উচ্চ বিদ্যালয়, বালাপাড়া উচ্চ বিদ্যালয়, কৈমারী আলিম মাদ্রাসা, নিউ মডেল বালিকা উচ্চ বিদ্যালয়, মৌজাশৌলমারী বালিকা দাখিল মাদ্রাসা, তালুকবদি উচ্চ বিদ্যালয়, গাবরোল তহশিলদারপাড়া উচ্চ বিদ্যালয়,
কৈমারী জামেয়া দারুল উলুম ক্বাওমী হাফিজিয়া মাদ্রাসা  ও এতিমখানা। 
স্নাতক :কৈমারী ডিগ্রী কলেজ(প্রস্তাবিত)।
কৈমারী টেক্সটাইল কলেজ(প্রস্তাবিত)

সংস্কৃতি: ভাটিয়ালি গান,যারী গান, পালাগান,ভাওয়াইয়া গান।

গুরুত্বপূর্ণ ব্যক্তি: মীম মিজান নামক একজন তরুণ ও উদীয়মান লেখক কৈমারীর মৌয়ামারী গ্রামে জন্মগ্রহণ করেছেন। বর্তমানে তিনি দেশ-বিদেশের বাংলা পত্র-পত্রিকায় বাংলাতে কবিতা, ছোটগল্প, প্রবন্ধ, অনুবাদ ইত্যাদি লিখে যাচ্ছেন।

অর্থনীতি ও যোগাযোগ 
কৈমারী ইউনিয়নের অর্থনীতি মূলত কৃষি নির্ভর।
তাছাড়াও ছোট বড় শিল্পকারখানা এ অঞ্চলের মানুষের জীবিকার উৎস।রংপুর থেকে ৩০ কি:মি: দক্ষিণে কৈমারী  অবস্থিত। সিএনজি বা বাস যোগে আসা যায়।এই অঞ্চলে ইঞ্জিন চালিত ভ্যান গাড়ি ও চলে।গুরুত্বপূর্ণ পূর্ণ হাটবাজার সমূহঃ
১ বড়ঘাট বাজার 
২ কৈমারী বাজার 
৩ রথের বাজার 
৪ বালা পাড়া বাজার 
৫ বিন্যাকুরী বাজার

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
কাঁঠালী ইউনিয়ন

কাঁঠালী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫৮।

ভৌগোলিক অবস্থান ও আয়তন 
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২১.৭১ বর্গকিলোমিটার। এর উত্তরে গোলনা ও বালাগ্রাম ইউনিয়ন, পূর্বে জলঢাকা পৌরসভা, দক্ষিণে খুটামারা ইউনিয়ন এবং পশ্চিমে মীরগঞ্জ ইউনিয়ন অবস্থিত। এ ইউনিয়নের কিয়দংশ দিয়ে বুল্লাই নদী প্রবাহিত হয়েছে।

প্রশাসনিক এলাকা 
কাঁঠালী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

জনসংখ্যা 
২০১১ সালের আদমশুমারি অনুযায়ী কাঁঠালী ইউনিয়নের মোট জনসংখ্যা ছিল ২৫৪৫৩ জন, যার মধ্যে পুরুষ হল ১২৭৪৮ জন এবং নারী হল ১২৭০৫ জন।

শিক্ষা ও সংস্কৃতি 
কাঁঠালী ইউনিয়নের গড় সাক্ষরতা হার ৩৮.৮%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪১.৬%।

অর্থনীতি ও যোগাযোগ 
কাঁঠালী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ 
 ইউনিয়ন তথ্য বাতায়ন 

জলঢাকা উপজেলার ইউনিয়ন
খুটামারা ইউনিয়ন

খুটামারা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৬৫।

ইতিহাস

ভৌগোলিক অবস্থান ও আয়তন 
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৬.৫৩ বর্গকিলোমিটার। এর উত্তরে কাঁঠালী ইউনিয়ন ও জলঢাকা পৌরসভা, পূর্বে কৈমারী ইউনিয়ন, দক্ষিণে কিশোরগঞ্জ উপজেলা এবং পশ্চিমে মীরগঞ্জ ইউনিয়ন ও নীলফামারী সদর উপজেলা অবস্থিত। খুটামারা ইউনিয়নের মধ্য দিয়ে দুটি নদী (যমুনেশ্বরী ও বুল্লাই) প্রবাহিত হয়েছে।

প্রশাসনিক এলাকা 
খুটামারা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী খুটামারা ইউনিয়নের মোট জনসংখ্যা ছিল ৩৪১০৩ জন, যার মধ্যে পুরুষ হল ১৭১১১ জন এবং নারী হল ১৬৯৯২ জন।

শিক্ষা ও সংস্কৃতি 
খুটামারা ইউনিয়নের গড় সাক্ষরতা হার ৩৩.৩%। তার মধ্যে নারী শিক্ষার হার ৩০.৫% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের নাম হল
১টেংগনমারী কলেজ 
২টেংগনমারী হাই স্কুল 
৩ রহমানিয়া হাই স্কুল 
৪ খুটামারা আলিম মাদ্রাসা

৫ খুটামারা মাঝাপাড়া দাখিল মাদ্রাসা।

৫

অর্থনীতি ও যোগাযোগ 
খুটামারা ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
মীরগঞ্জ ইউনিয়ন

মীরগঞ্জ ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৮০।

ইতিহাস  
মীরগঞ্জ ইউনিয়নের ইতিহাস ঐতিহ্য সম্বলিত একটি গ্রাম। আদিকাল থেকেই রয়েছে ইহার বিবরণ। মীরগঞ্জ ইউনিয়নের সবচেয়ে পুরাতন শৌর্য গ্রামের একটি গ্রামের নাম হল বড়বাড়ি ( নিজপাড়া)। প্রায় তিন’শ বছরের ইতিহাস থেকে জানা যায় বড়বাড়ির একটি পরিচয়। এখানে লঙ্গল হাজির পূর্ব ধনী পরিবারের বসবাস। এখনো এই পরিবারের বসবাস রয়েছে। রয়েছে নানা রকম সমাজিক কর্মকাণ্ডের সাথে বন্ধুত্ব।

ভৌগোলিক অবস্থান ও আয়তন 
জলঢাকা উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ২১.৬ বর্গকিলোমিটার। এর সাথে উত্তরে ধর্মপাল ইউনিয়ন, পূর্বে গোলনা ইউনিয়নের কিয়দংশ ও কাঁঠালী ইউনিয়ন, দক্ষিণে খুটামারা ইউনিয়ন এবং পশ্চিমে শিমুলবাড়ী ইউনিয়নের সীমানা রয়েছে।

প্রশাসনিক এলাকা 
মীরগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী মীরগঞ্জ ইউনিয়নের মোট জনসংখ্যা ছিল ২৬৩৫৭ জন, যার মধ্যে পুরুষ হল ১৩২৩০ জন এবং নারী হল ১৩১২৭ জন।

শিক্ষা ও সংস্কৃতি 
মীরগঞ্জ ইউনিয়নের গড় সাক্ষরতা হার ৩৩.১%। তার মধ্যে নারী শিক্ষার হার ৩০.৯% এবং পুরুষ শিক্ষার হার ৩৫.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
কলেজঃ মীরগঞ্জ হাট ডিগ্রী কলেজ ও মীরগঞ্জ উচ্চ বিদ্যালয়। ও পাঠান পাড়া উচ্চ বিদ্যালয় ও পাঠান পাড়া আলিম মাদ্রাসা
শিক্ষা বিস্তারে বিশেষ ভুমিকায় রয়েছে।

অর্থনীতি ও যোগাযোগ 
মীরগঞ্জ ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
শিমুলবাড়ী ইউনিয়ন, জলঢাকা

শিমুলবাড়ী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৮৭।

ইতিহাস

ভৌগোলিক অবস্থান ও আয়তন 
জলঢাকা উপজেলা সদর হতে দক্ষিণে দিকে অবস্থিত এ ইউনিয়নের মোট আয়তন ২৫.০১ বর্গকিলোমিটার। এর উত্তরে ধর্মপাল ইউনিয়ন, পূর্বে মীরগঞ্জ ইউনিয়ন,  দক্ষিণে খুটামারা ইউনিয়ন এবং পশ্চিম নীলফামারী সদর উপজেলা অবস্থিত।

প্রশাসনিক এলাকা 
শিমুলবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

১। উত্তর বেরুবন্দ

২। দক্ষিণ বেরুবন্দ

৩। লক্ষীমাড়াই

৪। বাঁশদহ

৫। শিমুলবাড়ী

৬। হারোয়া শিমুলবাড়ী

৭। আরাজী শিমুলবাড়ী

৮। রাজবাড়ী

৯। ঘুঘুমারী

জনসংখ্যা 
২০১১ সালের আদমশুমারি অনুযায়ী শিমুলবাড়ী ইউনিয়নের মোট জনসংখ্যা ছিল ২৪৫০৬ জন, যার মধ্যে পুরুষ হল ১২৩৫৫ জন এবং নারী হল ১২১৬১ জন।

শিক্ষা ও সংস্কৃতি 
শিমুলবাড়ী ইউনিয়নের গড় সাক্ষরতা হার ৪১.৮%। তার মধ্যে নারী শিক্ষার হার ৩৭.৬% এবং পুরুষ শিক্ষার হার ৪৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ শিমুলবাড়ী বঙ্গবন্ধু ডিগ্রি মহাবিদ্যালয়,শিমুলবাড়ী এস.সি হাইস্কুল, বেরুবন্দ হাট হাই স্কুুল,ঘুঘুমারী হাইস্কুল, বালার পুকুুর মহিলা কারিগরি মহাবিদ্যালয়।

অর্থনীতি ও যোগাযোগ 
শিমুলবাড়ী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
শৌলমারী ইউনিয়ন, জলঢাকা

শৌলমারী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৯৪।

ইতিহাস 
তিস্তা তীরবর্তী একটি ইউনিয়ন। একসময় প্রচুর পরিমাণ মাছের আধিক্য ছিল এই অঞ্চলে।  বড় বড় মাছ পাওয়া যেত, বিশেষ করে শোল, বোয়াল। শোল শব্দটি থেকে শৌলমারী শব্দটির উৎপত্তি।

ভৌগোলিক অবস্থান ও আয়তন 
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৪.৫ বর্গকিলোমিটার। শৌলমারী ইউনিয়নের উত্তর পাশে ডাউয়াবাড়া ও গোলমুন্ডা ইউনিয়ন, পূর্বে তিস্তা নদী ও নদীর ওপারে লালমনিরহাট জেলার কালীগঞ্জ উপজেলা, দক্ষিণে কৈমারী ইউনিয়ন এবং পশ্চিমে কৈমারী ইউনিয়ন ও জলঢাকা পৌরসভা অবস্থিত। তিস্তা ছাড়াও বুড়ি তিস্তা ঘাঘট নদী এ ইউনিয়নের উপর দিয়ে প্রবাহিত হয়েছে।

প্রশাসনিক এলাকা 
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৫১৩৪ জন, যার মধ্যে পুরুষ হল ১২৪৩১ জন এবং নারী হল ১২৭০৩ জন।

শিক্ষা ও সংস্কৃতি 
শৌলমারী ইউনিয়নের গড় সাক্ষরতা হার ৩৫.৪%। তার মধ্যে নারী শিক্ষার হার ২৯.৯% এবং পুরুষ শিক্ষার হার ৪১.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
শৌলমারী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
রাটা বরুয়া

রাটা বরুয়া  বা রাটা বউরা বা রাতা বউরা () (বৈজ্ঞানিক নাম: Moringua raitaborua) Moringuidae পরিবারের Moringua গণের একটি স্বাদুপানির মাছ।

বিস্তৃতি
এই প্রজাতির মাছ পূর্ব ভারত মহাসাগর, ভারতের গঙ্গা নদীর মোহনা পাওয়া যায় এবং বাংলাদেশের মেঘনা নদীর মোহনায় এ মাছ সহজলভ্য।

বর্ণনা
এদের দেহ খুবই লম্বা, তুলনামূলক ভাবে খাটো ও মোটা। মাথা দেহের অন্যান্য অংশ থেকে সুস্পষ্টভাবে পৃথক নয়। ধড় চোঙাকৃতির এবং এর লেজ কিছুটা চাপা।

স্বভাব ও আবাসস্থল
সমুদ্রের এবং পানির তলদেশ দিয়ে চলাচল করে। এদের মোহনা, স্বাদুপানিতে দেখা যায়। মেঘনা নদীর মোহনায় সহজলভ্য।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখন আশংকাজনক প্রাণী হিসাবে চিহ্নিত নয়। ১৯৬০ সালে মেঘনা নদীর মোহনায় প্রচুর দেখা যেত। বর্তমানে এরা সংখ্যায় কিছুটা কম।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
মোরিঙ্গুইডি
স্বাদু পানির মাছ
ভারত মহাসাগরের মাছ
১৮২২-এ বর্ণিত মাছ
হপেই

হপেই () গণপ্রজাতন্ত্রী চীনের একটি প্রদেশ। এটি দেশটির উত্তরভাগে অবস্থিত।  সংক্ষেপে এটিকে  "চি"  ("" ফিনিন: Jì) নামেও ডাকা হয়, কারণ আদিতে হপেই প্রদেশের দক্ষিণভাগ হান রাজবংশের চি প্রদেশের অংশ ছিল। "হপেই" কথাটির আক্ষরিক অর্থ "নদীর উত্তরে"। প্রদেশটি যে সম্পূর্ণভাবে হোয়াং হো বা পীত নদীর উত্তরে, সেটিই এই নাম দিয়ে নির্দেশ করা হয়েছে।

১৯২৮ সালে ছিলি প্রদেশটি বিলুপ্ত করে হপেই প্রদেশটি সৃষ্টি করা হয়।

বেইজিং ও থিয়েনচিন শহর দুটি হপেই প্রদেশ থেকে বিচ্ছিন্ন হয়ে সৃষ্টি হয়েছে। প্রদেশটির উত্তর-পূর্বে আছে লিয়াওনিং প্রদেশ, উত্তরে অন্তর্দেশীয় মঙ্গোলিয়া, পশ্চিমে শানশি প্রদেশ, দক্ষিণে হনান প্রদেশ এবং দক্ষিণ-পূর্বে শানতুং প্রদেশ। পূর্বে আছে পীত সাগরের বোহাই উপসাগর।

টীকা

তথ্যসূত্র

চীনের প্রদেশ
গণপ্রজাতন্ত্রী চীনের প্রদেশ
সিলভার ডিসকভারার

সিলভার ডিসকভারার হল একটি ছোট বিলাসবহুল যাত্রীবাহি জাহাজ।এর বর্তমান মালিক হল সিলভার ক্রুজ।এই জাহাজটি ১৯৮৯ সালে তৈরি হয়।এর পর ২০১৪ সালে জাহাজটি ক্রয় করে সিলভার ডিসকভারার জাহাজের দ্বিতীয় মালিকের থেকে।

তথ্যসূত্র

বিষয়শ্রেণীঃজাহাজ
ক্রুজ জাহাজ
ল্যারি ইউয়িং

ল্যারি ইউয়িং মার্কিন কম্পিউটার প্রোগ্রামার।তিনি লিনাক্সের লোগো টাক্স এর সৃষ্টিকর্তা হিসেবে সর্বাধিক পরিচিত। তিনি জিমিয়ান এবং মনো মাংকি লোগোও তৈরি করেন।

তিনি যেসব কাজের সংগে যুক্তঃ
F-Spot : ডিজিটাল ফটোগ্রাফি সম্পাদনার প্রজেক্ট।
GTK HTML :এইচটিএমএল টেক্সট ইডিটর
Novel Evolution :মেইল,ক্যালেন্ডার এবং কন্ট্যাক্ট ম্যানেজার।
গিম্প :ইমেজ ইডিটর।

তথ্যসূত্র

External links
Larry Ewing's Home Page
Larry Ewing's Tux Page
Article discussing the creation of Tux 
Larry Ewing's Github Page

জীবিত ব্যক্তি
জন্মের বছর অনুপস্থিত (জীবিত ব্যক্তি)
Free software programmers
ওয়াল্টার রিড

ওয়াল্টার উইলিয়াম রিড (; জন্ম: ২৩ নভেম্বর, ১৮৫৫ - মৃত্যু: ৬ জানুয়ারি, ১৯০৭) সারে এলাকার রেইগেটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ড দলকে দুই টেস্টে নেতৃত্ব দিয়েছেন ওয়াল্টার রিড। উভয় টেস্টেই তার দল জয় পেয়েছিল। ঘরোয়া প্রথম-শ্রেণীরক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতে ব্যাটিংয়ে পারদর্শীতা দেখিয়েছেন। এছাড়াও দলের প্রয়োজনে মাঝে-মধ্যে দ্রুতগতিসম্পন্ন ওভারআর্ম বোলিং করতেন।

প্রারম্ভিক জীবন 
১৮৭৩ থেকে ১৮৯৭ সাল পর্যন্ত কাউন্টি ক্রিকেটে সারে ক্লাবের প্রতিনিধিত্ব করেছেন। ১৮৮৮ সালে অক্সফোর্ড বিশ্ববিদ্যালয়ের বিপক্ষে ৩৩৮ রান তোলেন। ঐ সময়ে প্রথম-শ্রেণীর ক্রিকেটে তার এ সংগ্রহটি দ্বিতীয় সর্বোচ্চ ছিল। ১৮৯০ থেকে ১৮৯২, ১৮৯৪ ও ১৮৯৫ সালে কাউন্টি চ্যাম্পিয়নশীপের শিরোপা জয়ী দলের সদস্য ছিলেন। ডব্লিউ. জি. গ্রেসের পর তাকে ঐ সময়ের বিখ্যাত শৌখিন ক্রিকেটার মনে করা হয়ে থাকে।

আন্তর্জাতিক ক্রিকেট 
১৮৮২-৮৩ মৌসুমের মূল অ্যাশেজ সিরিজের অন্যতম সদস্য মনোনীত হন যা স্মারকসূচক ছাঁইভস্মবিষয়ক কবিতায় স্মরণীয় হয়ে আছে। ব্যাটিং অর্ডারের ১০ম স্থানে নেমে প্রথম খেলোয়াড় হিসেবে টেস্ট ক্রিকেটে সেঞ্চুরি হাঁকান। ১৮৮৪ সালে ওভালে অস্ট্রেলিয়ার বিপক্ষে ১১৩ মিনিটে ১১৭ রান তোলেন যা ১০ম অবস্থানে থেকে অদ্যাবধি সর্বোচ্চ সংগ্রহ হিসেবে স্বীকৃত। তার এ ইনিংসের ফলে ইংল্যান্ড দল খেলা বাঁচাতে সক্ষমতা দেখায়। উইলিয়াম স্কটনের সাথে ৯ম উইকেট জুঁটিতে ১৫১ রান তোলেন যা অদ্যাবধি অস্ট্রেলিয়ার বিপক্ষে ইংল্যান্ডের সর্বোচ্চ।

মূল্যায়ন 
স্যার হোম গর্ডনের অভিমত, রিড নিচেরসারিতে ব্যাটিং করেও সপ্রতিভ ছিলেন। ১৮৯৩ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।

তথ্যসূত্র

আরও দেখুন 
 পেলহাম ওয়ার্নার
 জেমস লিলিহোয়াইট
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

আরও পড়ুন 
 Keith Booth, Walter Read: A Class Act, ACS Publications, 2011, .

বহিঃসংযোগ

চিত্রমালা 

১৮৫৫-এ জন্ম
১৯০৭-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
ইস্ট অব ইংল্যান্ডের ক্রিকেটার
উইজডেন বর্ষসেরা ক্রিকেটার
জেন্টলম্যানের ক্রিকেটার
জেন্টলম্যান অব দ্য সাউথের ক্রিকেটার
জেন্টলম্যান অব ইংল্যান্ডের ক্রিকেটার
নর্থ ভার্সাস সাউথের ক্রিকেটার
মেরিলেবোন ক্রিকেট ক্লাবের ক্রিকেটার
রেইগেটের ব্যক্তি
সারের ক্রিকেটার
সি. আই. থর্নটন একাদশের ক্রিকেটার
লিরিক ক্লাবের ক্রিকেটার
লর্ড লন্ডেসবোরা একাদশের ক্রিকেটার
মধ্য ভারত (অঞ্চল)

মধ্য ভারত হল ভারতের একটি শিথিলভাবে সংজ্ঞায়িত ভৌগোলিক অঞ্চল। কোন স্পষ্ট অফিসিয়াল সংজ্ঞা নেই এবং বিভিন্ন ব্যবহার করা যেতে পারে। একটি সাধারণ সংজ্ঞায় রয়েছে ছত্তিশগড় এবং মধ্যপ্রদেশ রাজ্য,  যেগুলি প্রায় সমস্ত সংজ্ঞায় অন্তর্ভুক্ত। কিছু অন্যান্য সংজ্ঞার মতো এটি উত্তর ভারতের অংশ নেয় যা পূর্ব-পশ্চিম অক্ষের "কেন্দ্রীয়"। এইভাবে ভারত সরকার কর্তৃক প্রতিষ্ঠিত কেন্দ্রীয় আঞ্চলিক পরিষদে এই উভয় রাজ্যের পাশাপাশি উত্তরে উত্তর প্রদেশ এবং উত্তরাখণ্ড অন্তর্ভুক্ত রয়েছে, সর্বশেষটি এই অঞ্চলটিকে হিমালয়ের তিব্বত/চীনের সীমান্তে নিয়ে গেছে।

তথ্যসূত্র

ভারতের অঞ্চল
অনিন্দ্য চট্টোপাধ্যায়

অনিন্দ্য চট্টোপাধ্যায় ভারতের পশ্চিমবঙ্গ রাজ্যের কলকাতাবাসি একজন জনপ্রিয় বাঙালি গায়ক, গীতিকার, সুরকার, চলচ্চিত্র পরিচালক এবং অভিনেতা। বাংলা ব্যান্ড চন্দ্রবিন্দুর তিনি একজন প্রধান গায়ক ও অন্যতম প্রতিষ্ঠাতা সদস্য।

শিক্ষা 
তিনি স্কটিশ চার্চ কলেজিয়েট স্কুলের একজন প্রাক্তন ছাত্র। স্কটিশ চার্চ কলেজ এবং কলকাতা বিশ্ববিদ্যালয় থেকে তিনি স্নাতক ডিগ্রি লাভ করেন। ১৯৮০র দশকের শেষের দিকে স্কটিশ চার্চ কলেজের ছাত্র থাকাকালীন কলেজের বার্ষিক উৎসব ক্যালেডোনিয়াতে তাকে গান গাইতে বলা হলে তিনি নিজের রচনা করা সুইটহার্ট গানটি পরিবেশনা করেন। এটি প্রচুর জনপ্রিয়তা লাভ করায় তিনি কলকাতার কলেজ উৎসবগুলিতে উৎসাহী হয়ে ওঠেন। ১৯৮৯ সালে বন্ধু রাজেশ বোস, উপল সেনগুপ্ত ও চন্দ্রিল ভট্টাচার্যকে নিয়ে তিনি চন্দ্রবিন্দু ব্যান্ড গঠন করেন।

চলচ্চিত্রের তালিকা

পরিচালক হিসেবে

অভিনেতা হিসেবে

তথ্যসূত্র 

বাঙালি সঙ্গীতশিল্পী
স্কটিশ চার্চ কলেজের প্রাক্তন শিক্ষার্থী
শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
কলকাতার সঙ্গীতশিল্পী
কলকাতা বিশ্ববিদ্যালয়ের প্রাক্তন শিক্ষার্থী
বাঙালি পুরুষ কবি
বাঙালি গীতিকার
জীবিত ব্যক্তি
কলকাতার চলচ্চিত্র পরিচালক
এমিলি শেঙ্কল

এমিলি শেঙ্কল (২৬ ডিসেম্বর ১৯১০ – মার্চ ১৯৯৬) সুভাষচন্দ্র বসুর পত্নী কিংবা সাথী, ছিলেন।

টীকা

সূত্র

তথ্যসূত্র 
 
 
 
 
 
 

১৯১০-এ জন্ম
১৯৯৬-এ মৃত্যু
20th-century Austrian people
20th-century Indian people
সুভাষচন্দ্র বসু
Converts to Hinduism
Indian people of Austrian descent
২০শ শতাব্দীর ভারতীয় ব্যক্তি
খ্রিস্টধর্ম থেকে হিন্দুধর্মে ধর্মান্তরিত
মোজাফফর আহমদ (বীর বিক্রম)

মোজাফফর আহমেদ (জন্ম: অজানা - মৃত্যু: ১৩ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মোজাফফর আহমদের জন্ম নোয়াখালী জেলার সোনাইমুড়ি উপজেলার সোনাপুর ইউনিয়নের পশ্চিম চাঁদপুর গ্রামে। তার বাবার নাম অলি মিয়া এবং মায়ের নাম হাবিয়া খাতুন। তার স্ত্রী রাশিদা বেগম। তার এক ছেলে ও এক মেয়ে।

কর্মজীবন 
ইপিআরে চাকরি করতেন মোজাফফর আহমদ। ১৯৭১ সালে কর্মরত ছিলেন রাজশাহী ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৭ নম্বর সেক্টরের লালগোলা সাব-সেক্টরে। বিভিন্ন স্থানে যুদ্ধে অসীম সাহস ও বীরত্ব প্রদর্শন করেন তিনি।

মুক্তিযুদ্ধে ভূমিকা 
১৯৭১ সালের ১৩ ডিসেম্বর চাঁপাইনবাবগঞ্জ জেলার অন্তর্গত হরিপুর  পাকিস্তান সেনাবাহিনীর শক্ত প্রতিরক্ষা অবস্থান ছিলো। মুক্তিযুদ্ধের চূড়ান্ত পর্যায়ে চাঁপাইনবাবগঞ্জে বাংলাদেশে-ভারত সীমান্তবর্তী অনেক এলাকা মুক্তিবাহিনীর দখলে এলেও হরিপুর থেকে যায় পাকিস্তানি বাহিনীর দখলে। ডিসেম্বরের প্রথম সপ্তাহে পাকিস্তান সেনাবাহিনী হরিপুরে তাদের শক্তি বৃদ্ধি করে। সেদিন ভোররাতে মুক্তিযোদ্ধাদের কয়েকটি দল একযোগে পাকিস্তান সেনাবাহিনীর অবস্থানে আক্রমণ চালায়। রাতের অন্ধকারে মুক্তিযোদ্ধারা একযোগে আক্রমণ চালালেন পাকিস্তান সেনাবাহিনীর প্রতিরক্ষা অবস্থানে। মুক্তিযোদ্ধারা কয়েকটি দলে বিভক্ত ছিলেন। একটি দলে ছিলেন মোজাফফর আহমদ। পাকিস্তান সেনাবাহিনীর অবস্থানের একদম কাছে গিয়ে সাহস আর বীরত্বের সঙ্গে যুদ্ধ করেন মোজাফফর আহমদ। হঠাৎ গুলিবিদ্ধ হন তিনি। পাকিস্তানি সেনাদের অস্ত্রের কয়েকটি গুলি এসে লাগল তার শরীরে। সেখানেই তিনি মারা যান। 
মুক্তিযোদ্ধারা সেখানে আক্রমণ চালালে পাকিস্তানি বাহিনী প্রথমে তীব্র প্রতিরোধ গড়ে তোলে। তাদের ঘাঁটি ছিল বেশ সুরক্ষিত। মুক্তিযোদ্ধারা, বিশেষত মোজাফফর আহমদের দল পাকিস্তানি সেনাদের তীব্র গোলাগুলি উপেক্ষা করে সাহসের সঙ্গে সামনে এগিয়ে যান। তাদের সাহস দেখে মুক্তিযোদ্ধার অন্যান্য দলও অনুপ্রাণিত হয়। তারা পাকিস্তানি বাহিনীর বিরুদ্ধে প্রাণপণ যুদ্ধ করতে থাকেন। তুমুল যুদ্ধ চলতে থাকে। মুক্তিযোদ্ধারা যখন বিজয়ের দ্বারপ্রান্তে, এমন সময় মোজাফফর আহমদ পাকিস্তানি সেনাদের গুলিতে শহীদ হন।
কয়েক ঘণ্টা যুদ্ধের পর পাকিস্তান সেনাবাহিনী হরিপুর থেকে পালিয়ে যায়। এ যুদ্ধে পাকিস্তানি বাহিনীর ব্যাপক ক্ষয়ক্ষতি হয়। অনেক হতাহত হয়। মুক্তিযোদ্ধাদের পক্ষে মোজাফফর আহমদসহ চারজন শহীদ ও কয়েকজন আহত হন। যুদ্ধ শেষে মুক্তিযোদ্ধারা সহযোদ্ধাদের মরদেহ উদ্ধার করে সেখানেই সমাহিত করেন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
২০১৪–১৬ আইসিসি মহিলা চ্যাম্পিয়নশিপ

২০১৪-১৬ আইসিসি মহিলা চ্যাম্পিয়নশীপ মহিলাদের একদিনের আন্তর্জাতিক ক্রিকেটে র‌্যাঙ্কিং প্রতিযোগিতাবিশেষ। সর্বমোট আটটি দল একে-অপরের বিপক্ষে প্রতিদ্বন্দ্বিতা করে। প্রতিযোগিতা শেষে শীর্ষ চার দল স্বয়ংক্রিয়ভাবে ২০১৭ সালের মহিলা ক্রিকেট বিশ্বকাপে অংশগ্রহণ করে। নিচের সারির চার দলকে ২০১৭ সালের মহিলাদের ক্রিকেট বিশ্বকাপ বাছাইপর্বে অংশ নেয়া ছয় দলের মুখোমুখি হতে হয় ও বাকী চার দল বিশ্বকাপে খেলার সুযোগ পায়। কোন সিরিজে চার বা ততোধিক একদিনের আন্তর্জাতিক (ওডিআই) থাকে, তাহলে প্রথম তিনটি খেলা চ্যাম্পিয়নশীপে অন্তর্ভুক্ত হবে।

দলসমূহ 
নিম্নবর্ণিত দলসমূহ প্রতিযোগিতায় অংশগ্রহণ করে:

ফলাফল 
নিম্নে মাঝে মাঝে বিরতি দিয়ে সময়সূচী দেয়া হলো। প্রত্যেক রাউন্ডে প্রত্যেক দল তাদের প্রতিপক্ষের বিপক্ষে তিনবার প্রতিদ্বন্দ্বিতায় অবতীর্ণ হবে।

মন্তব্য: ষষ্ঠ রাউন্ডের সময়সূচীতে পাকিস্তান ও ভারতের মধ্যকার খেলাটি অক্টোবর, ২০১৬ সালে অনুষ্ঠিত হবার কথা ছিল। ৯ নভেম্বর, ২০১৬ তারিখ পর্যন্ত এ সময়সূচীতে খেলা অগ্রসর হবে, না-কি হবে না - এ বিষয়ে কোন সিদ্ধান্তে উপনীত হওয়া যায়নি। ২৩ নভেম্বর, ২০১৬ তারিখে আইসিসি কারিগরী কমিটি সিদ্ধান্ত দেয় যে, ভারতীয় মহিলা দল সবগুলো খেলা থেকে বিরত থাকবে। ফলশ্রুতিতে পাকিস্তান সবগুলো পয়েন্ট পাবে। প্রতি খেলার জন্য পাকিস্তান দুই পয়েন্ট পাবে। অন্যদিকে ভারত ৫০ ওভারের প্রত্যেক খেলা থেকে ০ রান সংগ্রহ করেছে বলে ঘোষণা দেয়। এরফলে নেট রান রেটে তা প্রতিফলিত হবে।

পয়েন্ট তালিকা 
  ২০১৭ মহিলা ক্রিকেট বিশ্বকাপে অগ্রসর
  ২০১৭ মহিলা ক্রিকেট বিশ্বকাপ বাছাইপর্বে অগ্রসর

* ৬ষ্ঠ রাউন্ডের খেলায় পাকিস্তানকে বিজয়ী ঘোষণা করা হয়। (মন্তব্য দেখুন )।

পরিসংখ্যান

সর্বাধিক রান

সর্বাধিক উইকেট

তথ্যসূত্র

বহিঃসংযোগ 
 ইএসপিএন ক্রিকইনফোয় সিরিজের প্রধান পাতা 

২০১৪-এ মহিলাদের ক্রিকেট
২০১৫-এ মহিলাদের ক্রিকেট
২০১৬-এ মহিলাদের ক্রিকেট
২০১৪-১৬ আইসিসি মহিলা চ্যাম্পিয়নশিপ
২০১৪-এ আন্তর্জাতিক ক্রিকেট প্রতিযোগিতা
২০১৪–১৫ আন্তর্জাতিক ক্রিকেট প্রতিযোগিতা
২০১৫-এ আন্তর্জাতিক ক্রিকেট প্রতিযোগিতা
২০১৫-১৬ আন্তর্জাতিক ক্রিকেট প্রতিযোগিতা
২০১৬-এ আন্তর্জাতিক ক্রিকেট প্রতিযোগিতা
২০১৬–১৭ আন্তর্জাতিক ক্রিকেট প্রতিযোগিতা
আইসিসি নারী চ্যাম্পিয়নশিপ
মহিলাদের একদিনের আন্তর্জাতিক ক্রিকেট প্রতিযোগিতা
উকিল মুন্সীর চিহ্ন ধরে

উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।

পটভূমি 
২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা।

বিষয়বস্তু 
বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুষঙ্গ।

দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে।

শেষ পর্বের নাম "ছাপা অক্ষরে উকিল মুন্সী"। এ পর্বে রয়েছে দুটি লেখা— "আর কতকাল বিদেশ রবে উকিল" ও "মধ্যাহ্নের উকিল মুন্সী"। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা।

গ্রন্থালোচনা 
সাপ্তাহিক পত্রিকা সাম্প্রতিক দেশকাল এ তানিয়া রহমান বইটির গল্প বলার ঢঙের প্রশংসা করেছেন। তিনি বলেন, "উকিল মুন্সীর বিচ্ছেদী গানের সঙ্গে যারা পরিচিত, তাদের জন্য তো অবশ্যই, যারা বাংলার নানা রকম ভাবের গান শুনতে চান, বুঝতে চান, তাদের জন্যও এই বইটি গুরুত্বপূর্ণ ভূমিকা রাখবে।"

আরও দেখুন 
 উকিল মুন্সী

তথ্যসূত্র

বহিঃসংযোগ 
 লেখকের ব্যক্তিগত ব্লগ

২০১৫-এর বই
২০১৫-এর জীবনীগ্রন্থ
বাংলাদেশী জীবনীগ্রন্থ
সঙ্গীতজ্ঞ বিষয়ক বই